შანტე მური

შანტე ტორენ მური (; დ. 17 თებერვალი, 1967, სან-ფრანცისკო, კალიფორნია, აშშ) — ამერიკელი მომღერალი, სიმღერების ავტორი, ავტორი და მსახიობი. 1990-იანი წლების დასაწყისში ცნობილი გახდა სადებიუტო ალბომით Precious. ნამუშევარი გამოვიდა 1992 წელს. ალბომს ოქროს სერტიფიკატი აქვს მიღებული ამერიკის ხმისჩამწერი კომპანიების ასოციაციისგან. მუსიკოსმა ალბომიდან გამოუშვა ორი სინგლი „Love's Taken Over" და „It's Alright". 1994 წელს გამოუშვა მეორე ალბომი, A Love Supreme, თუმცა ნამუშევარს დიდი კომერციული წარმატება არ ხვდა წილად.

1999 წელს გამოვიდა მისი მესამე ალბომი, This Moment Is Mine. მუსიკოსმა გამოუშვა სინგლი „Chanté's Got a Man". კომპოზიცია მოხვდა ბილბორდის ცხელი ასეულის ტოპ 10-ში და რიტმ-ენდ-ბლუზის ჩარტში მეორე ადგილი დაიკავა. შემდეგ მან გამოუშვა კიდევ სამი სოლო სტუდიური ალბომი Exposed (2000), Love the Woman (2008), Moore Is More (2013) და ორი კოლაბორაციული ალბომი კენი ლატიმორთან ერთად - Things That Lovers Do (2003), Uncovered/Covered (2006).

2013 წელს მური გამოჩნდა TV One-ის რეალით სერიალში R&B Divas: Los Angeles.

 ადრეული ცხოვრება 
შანტე მური დაიბადა 1967 წლის 17 თებერვალს, სან-ფრანცისკოში. ის ბავშვობაში ეკლესიაში მღეროდა. მასზე დიდი გავლენა მოახდინა ჯორჯ დიუკისა და ლი რიტენურის შემოქმედებამ. მური ოცდაორი წლის ასაკში MCA Records-ის აღმასრულებელმა დირექტორმა ლუილ საილასმა აღმოაჩინა.

 კარიერა 
მურმა მუსიკალური კარიერა 1991 წელს დაიწყო, როდესაც ხელი მოაწერა კონტრაქტს ლეიბლთან Silas Records. 1992 წელს გამოუშვა სადებიუტო ალბომი „Precious“. პირველი სინგლი „Love's Taken Over" ოთხმოცდამეექვსე ადგილზე მოხვდა ბილბორდის ცხელი ასეულის ჩარტში, ხოლო რიტმ-ენდ-ბლუზის ჩარტში მე-13 ადგილზე გავიდა. მურის მეორე ალბომი „A Love Supreme" გამოვიდა 1994 წელს და ბილბორდ 200-ის ჩარტში სამოცდამეოთხე ადგილზე გავიდა. ალბომის პირველმა სინგლმა, „Old School Lovin" მეცხრამეტე ადგილი დაიკავა რიტმ-ენდ-ბლუზის ჩარტში.

1999 წელს გამოუშვა თავისი მესამე ალბომი, „This Moment Is Mine". მუსიკოსმა ალბომიდან გამოუშვა სინგლი „Chanté's Got a Man". კომპოზიცია მოხვდა ბილბორდის ცხელი ასეულის ტოპ 10-ში და რიტმ-ენდ-ბლუზის ჩარტში მეორე ადგილი დაიკავა. მურის მეოთხე ალბომი, „Exposed", გამოვიდა 2000 წელს, რომელშიც შედის სინგლები „Straight Up" და „Bitter".

2002 წელს მუსიკოსმა მოიგო Soul Train-ის მუსიკალური ჯილდო საუკეთესო რიტმ-ენდ-ბლუზ/სოულ სინგლის კატეგორიაში სიმღერისთვის „Contagious". იმავე წელს, მური ნომინირებული იყო გრემის ჯილდოზე საუკეთესო კოლაბორაციული რიტმ-ენდ-ბლუზ შესრულების კატეგორიაში.

2003 წელს მუსიკოსმა კენი ლატიმორთან ერთად ჩაწერა კოლაბორაციული ალბომი „Things That Lovers Do". ამას მოჰყვა კიდევ ერთი კოლაბორაციული ალბომი „Ucovered/Covered" 2006 წელს. 2007 წელს მურმა ითამაშა სპექტაკლში „Ay Any Means Necessary".
ბმული=https://en.wikipedia.org/wiki/File:Chant%C3%A9_Moore_in_2018_at_Shreveport,_Louisiana.jpg|მინი|მური 2018 წელს
2008 წელს მუსიკოსმა გამოუშვა თავისი მეხუთე სოლო ალბომი „Love the Woman" ლეიბლ Peak Records-ის ეგიდით.By Any Means Necessary Biographies Chanté Moore: Love The Woman. Amazon.com იმავე წელს დაიწყო ტურნე ჩრდილოეთ ამერიკაში. ასევე ითამაშა სპექტაკლში „Gospel! Gospel! Gospel!". 2011 წელს გახდა რეალითი შოუს „SportyGirl Fitness“ წამყვანი.

2013 წელს გააფორმა კონტრაქტი Shanachie Entertainment-თან და გამოუშვა მეექვსე სტუდიური სოლო ალბომი „Moore Is More", რომელსაც წინ უძღოდა სინგლი „Talking in My Sleep". იმავე წელს გამოჩნდა რეალით სატელევიზიო შოუში „R&B Divas: Los Angeles“.

2016 წელს გამოუშვა ახალი კოლაბორაციული კომპოზიცია „Ghetto Love". იმავე წლის ბოლოს გამოუშვა კიდევ ერთი სინგლი სახელწოდებით „Put It On Fate". 2017 წელს მან მონაწილეობა მიიღო ბროდვეის სპექტაკლში „Married But Single Too" და გამოუშვა მეშვიდე სტუდიური ალბომი „The Rise of the Phoenix" საკუთარი ხმისჩამწერი ლეიბლის CM7 Records-ის ეგიდით.

2017 წელს მურმა გამოუშვა თავისი პირველი საშობაო ალბომი სახელწოდებით „Christmas Back to You". მომავალ წელს გამოუშვა EP სახელწოდებით „1 of 4". 2021 წელს გამოუშვა სინგლი „Right One".

2022 წლის ნოემბერში მურმა იმღერა Soul Train Music Awards-ზე და შეასრულა სიმღერები სადებიუტო ალბომიდან ნამუშევრის 30 წლის იუბილეს აღსანიშნავად. 2023 წლის იანვარში ხელი მოაწერა კონტრაქტს P Music Group-თან და დაიწყო მეცხრე სტუდიურ ალბომზე მუშაობა.

 დისკოგრაფია 

სოლო ალბომები

 Precious (1992)
 A Love Supreme (1994)
 This Moment Is Mine (1999)
 Exposed (2000)
 Love the Woman (2008)
 Moore Is More (2013)
 The Rise of the Phoenix (2017)
 Christmas Back to You (2017)
კოლაბორაციული ალბომები

 Things That Lovers Do (2003)
 Uncovered/Covered (2006)

 რესურსები ინტერნეტში 

 ოფიციალური საიტი

 სქოლიო 

კატეგორია:დაბადებული 17 თებერვალი
კატეგორია:დაბადებული 1967
კატეგორია:ამერიკელი რიტმ-ენდ-ბლუზ მომღერლები
კატეგორია:ამერიკელი სოულ-მომღერლები
კატეგორია:ამერიკელი ჯაზ-მომღერლები
კატეგორია:ამერიკელი გოსპელის მომღერლები
კატეგორია:MCA Records-ის შემსრულებლები
კატეგორია:ცოცხალი ადამიანები